 

**site : dakedepeiraia.gr e-mail :** **dakedepeiraia@yahoo.gr**

 *« Εγώ … πότε θα πάρω σύνταξη;;»*

Συναδέλφισσες – συνάδελφοι

 για άλλη μια φορά επιβεβαιωθήκαμε (*δυσάρεστα*) , όταν στην αρχή της σχολικής χρονιάς μαζί με τις ευχές, είχαμε πει ότι τα «*δύσκολα είναι μπροστά*»

 Με βάση την κοινή υπουργική απόφαση, της κυβέρνησης Συριζα-Ανελ, των Γ. Κατρούγκαλου και Γ. Χουλιαράκη που δημοσιεύθηκε στην εφημερίδα της κυβερνήσεως (ΦΕΚ 2325/27-10-2015), **όσοι δεν συμπληρώνουν έως τις 31/12/2021 τα 35 ή 37 έτη, θα πρέπει να παραμείνουν στην εργασία για 40 έτη.** Στην απόφαση ορίζεται ότι οι ασφαλισμένοι του δημοσίου, και πριν από το 1983, δεν θα μπορούν πλέον να συνταξιοδοτηθούν με 35 ή 37 χρόνια ασφαλιστικού βίου, χωρίς όριο ηλικίας. Για την κατηγορία αυτή των ασφαλισμένων, ως ισχύον την 18η Αυγούστου 2015 όριο ηλικίας καταβολής της σύνταξης, θεωρείται το 58ο ή το 55ο έτος (τρίτεκνοι). Για όσα από τα παραπάνω πρόσωπα δεν έχουν συμπληρώσει τα προαναφερόμενα έτη ασφάλισης μέχρι και την 31 Δεκεμβρίου 2021, τα έτη αυτά αυξάνονται από 1η Ιανουαρίου 2022 σε 40. Δηλαδή **θεμελιωμένα δικαιώματα στο** **Δημόσιο** καταργούνται μέσω κοινής υπουργικής απόφασης των υπουργών Οικονομικών και Εργασίας. Έτσι όσοι είχαν 35 έτη υπηρεσίας έως τον Αύγουστο και δεν έφυγαν, τώρα θα πρέπει, για να φύγουν, να συμπληρώσουν ηλικιακό όριο από 58,5 και άνω. Συγκεκριμένα, όσοι εργαζόμενοι στο Δημόσιο έχουν προσληφθεί πριν από το 1983, είχαν τη δυνατότητα συνταξιοδότησης, με τη συμπλήρωση 35ετίας, ανεξαρτήτου ορίου ηλικίας. Σύμφωνα με το μέχρι σήμερα ισχύον πλαίσιο, όσοι δεν είχαν συμπληρώσει 35ετία μέχρι 18 Αυγούστου 2015, θα έπρεπε να συμπληρώσουν το ηλικιακό όριο των 58 ετών και έξι μηνών, μετά τις 19 Αυγούστου του 2015. Το καινούργιο στοιχείο που ανατρέπει τα θεμελιωμένα δικαιώματα είναι ότι ακόμη κι αυτοί που είχαν συμπληρώσει την 35ετία έως τις 18 Αυγούστου και δεν αποχώρησαν τώρα θα χρειαστεί να συμπληρώσουν και τα αντίστοιχα ηλικιακά όρια που ξεκινούν από τα 58,5 και φθάνουν μέχρι τα 62. Παράλληλα, στη νέα αυτή υπουργική απόφαση, ορίζεται ότι για όσους δεν συμπληρώσουν τα 35 χρόνια μέχρι 31 Δεκεμβρίου του 2021 προβλέπεται αύξηση των ετών ασφάλισης από τα 35 στα 40 χρόνια.

Επεξήγηση πινάκων:

στη στήλη «Ηλικία»: εμφανίζεται η ηλικία θεμελίωσης πλήρους ή μειωμένης σύνταξης, όπως αυτή προβλεπόταν από τις γενικές, ειδικές ή καταστατικές διατάξεις πριν την ισχύ του N. 4336/2015. στη στήλη «Ηλικία συνταξιοδότησης»: εμφανίζεται το νέο κατά περίπτωση όριο ηλικίας πλήρους ή μειωμένης σύνταξης από την ισχύ του Ν. 4336/2015 και μέχρι 31.12.2021.

Κατοχυρωμένο συνταξιοδοτικό δικαίωμα υφίσταται όταν ο ασφαλισμένος έχει τη δυνατότητα να συνταξιοδοτηθεί με τις προϋποθέσεις που διαμορφώνονται και ισχύουν κατά το έτος συμπλήρωσης του απαιτούμενου κατά περίπτωση χρόνου ασφάλισης ή ορίου ηλικίας, σύμφωνα με το προγενέστερο του Ν. 4336/2015 νομοθετικό πλαίσιο. Οι ασφαλισμένοι (είτε υπάγονται στον Πίνακα 1 είτε στον Πίνακα 2) που συμπληρώνουν το κατά περίπτωση ισχύον, βάσει του προγενέστερου του Ν. 4336/2015 νομοθετικού πλαισίου, όριο ηλικίας συνταξιοδότησης, αποκτούν δικαίωμα λήψης πλήρους ή μειωμένης σύνταξης λόγω γήρατος με τη συμπλήρωση του (σύμφωνα με τους Πίνακες 1 και 2) ορίου ηλικίας συνταξιοδότησης που αντιστοιχεί στο ημερολογιακό έτος κατά το οποίο συμπληρώνεται το ισχύον, κατά περίπτωση ασφαλισμένου, όριο ηλικίας συνταξιοδότησης βάσει του προγενέστερου του Ν. 4336/2015 νομοθετικού πλαισίου. Οι ασφαλισμένοι για τους οποίους, βάσει του προγενέστερου του Ν. 4336/2015 νομοθετικού πλαισίου, δεν προβλεπόταν όριο ηλικίας για θεμελίωση συνταξιοδοτικού δικαιώματος λόγω γήρατος, αποκτούν δικαίωμα λήψης σύνταξης με τη συμπλήρωση του μεταβατικού νέου ορίου ηλικίας συνταξιοδότησης της στήλης «ηλικία συνταξιοδότησης» του Πίνακα 1 που αντιστοιχεί στο ημερολογιακό έτος κατά το οποίο συμπληρώνουν το κατά περίπτωση προβλεπόμενο όριο ηλικίας της περίπτωσης 2β της υποπαραγράφου Ε3 της παραγράφου Ε του άρθρου 2 του Ν. 4336/2015. Σε περίπτωση που το προβλεπόμενο από τους Πίνακες 1 και 2 μεταβατικό όριο ηλικίας συμπληρώνεται μετά την 1.1.2022, η σύνταξη καταβάλλεται κατά το έτος που συμπληρώνεται το νέο αυτό όριο ηλικίας

Ακολουθούν οι πίνακες που δημοσιεύτηκαν στο ΦΕΚ.

 Στον **ΠΙΝΑΚΑ 1** υπάγονται οι υπάλληλοι που συμπληρώνουν 35 έως και 37 έτη ασφάλισης μέχρι και την 31−12−2021. Το νέο όριο ηλικίας συνταξιοδότησης των προσώπων αυτών αντιστοιχεί στο έτος κατά το οποίο συμπληρώνουν αθροιστικά τα προαναφερόμενα έτη ασφάλισης, κατά περίπτωση και το όριο ηλικίας για καταβολή της σύνταξης, όπως ισχύουν. Και επισημαίνεται ότι «Τα ανωτέρω έχουν εφαρμογή και για όσα από τα πρόσωπα αυτά, έχουν συμπληρώσει τα προαναφερόμενα έτη ασφάλισης μέχρι και την 18−8−2015 αλλά δεν έχουν συμπληρώσει κατά την ημερομηνία αυτή το ισχύον, κατά περίπτωση, όριο ηλικίας συνταξιοδότησης». Επίσης, ισχύουν και για όσους συνταξιοδοτούνται με τη συμπλήρωση 35 ή 37 ετών ασφάλισης ανεξαρτήτως ορίου ηλικίας. Για τα πρόσωπα αυτά ως ισχύον την 18−8−2015 όριο ηλικίας καταβολής της σύνταξης, λογίζεται το 58ο ή το 55ο έτος, αντίστοιχα. Εδώ έρχεται η δεύτερη «βόμβα», καθώς η απόφαση ορίζει ότι «για όσα από τα ανωτέρω πρόσωπα δεν έχουν συμπληρώσει τα προαναφερόμενα έτη ασφάλισης μέχρι και την 31−12−2021, τα έτη αυτά αυξάνονται από 1−1−2022 σε 40.

**ΠΙΝΑΚΑΣ 1**

|  |
| --- |
| *Από ισχύος του νόμου έως 31−12−2015* |
|  | **2015** |  | **2016** |  |  | **2017** |  | **2018** |  |
| **Ηλικία** | **Ηλικία συνταξιοδότησης** | **Ηλικία** | **Ηλικία συνταξιοδότησης** | **Ηλικία** | **Ηλικία συνταξιοδότησης** | **Ηλικία** |  | **Ηλικία συνταξιοδότησης** |  |
| 50 | 55 | 50 | 56 | 50 |  | 57 | 50 |  | 58 |  |
| 51 | 55 | 51 | 56 | 51 |  | 57 | 51 |  | 58 |  |
| 52 | 55 | 52 | 56 | 52 |  | 57 | 52 |  | 58 |  |
| 53 | 55 και 11 μην. | 53 | 56 και 9 μην | 53 |  | 57 και 8 μην. | 53 |  | 58 και 6 μην. |  |
| 54 | 55 και 11 μην. | 54 | 56 και 9 μην | 54 |  | 57 και 8 μην. | 54 |  | 58 και 6 μην. |  |
| 55 | 55 και 11 μην. | 55 | 56 και 9 μην | 55 |  | 57 και 8 μην. | 55 |  | 58 και 6 μην. |  |
| 56 | 56 και 9 μην. | 56 | 57 και 6 μην | 56 |  | 58 και 3 μην. | 56 |  | 59 |  |
| 57 | 57 και 8 μην. | 57 | 58 και 3 μην | 57 |  | 58 και 11 μην. | 57 |  | 59 και 6 μην. |  |
| 58 | 58 και 6 μην. | 58 | 59 | 58 |  | 59 και 6 μην. | 58 |  | 60 |  |
| 59 | 59 και 5 μην. | 59 | 59 και 9 μην | 59 |  | 60 και 2 μην. | 59 |  | 60 και 6 μην. |  |
| 60 | 60 και 3 μην. | 60 | 60 και 6 μην | 60 |  | 60 και 9 μην. | 60 |  | 61 |  |
| 61 | 61 και 2 μην. | 61 | 61 και 3 μην | 61 |  | 61 και 5 μην. | 61 |  | 61 και 6 μην. |  |
| 62 | 62 | 62 | 62 | 62 |  | 62 | 62 |  | 62 |  |
|  | **2019** |  | **2020** |  | **2021** |  | **2022** |
| **Ηλικία** | **Ηλικία συνταξιοδότησης** | **Ηλικία** | **Ηλικία συνταξιοδότησης** | **Ηλικία** | **Ηλικία συνταξιοδότησης** | **Ηλικία** | **Ηλικία συνταξιοδότησης** |
| 50 | 59 | 50 | 60 | 50 | 61 | 50 | 62 |
| 51 | 59 | 51 | 60 | 51 | 61 | 51 | 62 |
| 52 | 59 | 52 | 60 | 52 | 61 | 52 | 62 |
| 53 | 59 και 5 μην. | 53 | 60 και 3 μην. | 53 | 61 και 2 μην. | 53 | 62 |
| 54 | 59 και 5 μην. | 54 | 60 και 3 μην. | 54 | 61 και 2 μην. | 54 | 62 |
| 55 | 59 και 5 μην. | 55 | 60 και 3 μην. | 55 | 61 και 2 μην. | 55 | 62 |
| 56 | 59 και 9 μην. | 56 | 60 και 6 μην. | 56 | 61 και 3 μην. | 56 | 62 |
| 57 | 60 και 2 μην. | 57 | 60 και 9 μην. | 57 | 61 και 5 μην. | 57 | 62 |
| 58 | 60 και 6 μην. | 58 | 61 | 58 | 61 και 6 μην. | 58 | 62 |
| 59 | 60 και 11 μην. | 59 | 61 και 3 μην. | 59 | 61 και 8 μην. | 59 | 62 |
| 60 | 61 και 3 μην. | 60 | 61 και 6 μην. | 60 | 61 και 9 μην. | 60 | 62 |
| 61 | 61 και 8 μην. | 61 | 61 και 9 μην. | 61 | 61 και 11 μην. | 61 | 62 |
| 62 | 62 | 62 | 62 | 62 | 62 | 62 | 62 |

 Στον **ΠΙΝΑΚΑ 2** υπάγονται τα πρόσωπα που η σύνταξή τους καταβάλλεται με τη συμπλήρωση των προβλεπόμενων από τις διατάξεις των περ. α και β της παρ. 1 του άρθρου 56 του π.δ. 169/2007, όπως ισχύουν, ορίων ηλικίας συνταξιοδότησης, κατά περίπτωση, με εξαίρεση τους γονείς οι οποίοι έχουν ανίκανο για την άσκηση κάθε βιοποριστικού επαγγέλματος παιδί κατά ποσοστό ανικανότητας 67% και άνω, στην περίπτωση δε αυτή το σχετικό δικαίωμα μπορεί να ασκηθεί μόνο από τον ένα εξ αυτών.

**ΠΙΝΑΚΑΣ 2**

|  |
| --- |
| *Από ισχύος του νόμου έως 31−12−2015* |
|  | **2015** |  | **2016** |  | **2017** |  | **2018** |
| **Ηλικία** | **Ηλικία συνταξιοδότησης**  | **Ηλικία** | **Ηλικία** | **Ηλικία** | **Ηλικία** | **Ηλικία** | **Ηλικία** |
| 50 | 55 | 50 | 56 και 9 μην | 50 | 58 και 5 μην | 50 | 60 και 2 μην |
| 51 | 55 | 51 | 56 και 9 μην | 51 | 58 και 5 μην | 51 | 60 και 2 μην |
| 52 | 55 | 52 | 56 και 9 μην | 52 | 58 και 5 μην | 52 | 60 και 2 μην |
| 53 | 56 και 6 μην | 53 | 58 | 53 | 59 και 6 μην | 53 | 61 |
| 54 | 56 και 6 μην | 54 | 58 | 54 | 59 και 6 μην | 54 | 61 |
| 55 | 56 και 6 μην | 55 | 58 | 55 | 59 και 6 μην | 55 | 61 |
| 56 | 57 και 5 μην | 56 | 58 και 9 μην | 56 | 60 και 2 μην | 56 | 61 και 6 μην |
| 57 | 58 και 3 μην | 57 | 59 και 6 μην | 57 | 60 και 9 μην | 57 | 62 |
| 58 | 59 και 2 μην | 58 | 60 και 3 μην | 58 | 61 και 5 μην | 58 | 62 και 6 μην |
| 59 | 60 | 59 | 61 | 59 | 62 | 59 | 63 |
| 60 | 60 και 11 μην | 60 | 61 και 9 μην | 60 | 62 και 8 μην | 60 | 63 και 6 μην |
| 61 | 61 και 9 μην | 61 | 62 και 6 μην | 61 | 63 και 3 μην | 61 | 64 |
| 62 | 62 και 8 μην | 62 | 63 και 3 μην | 62 | 63 και 11 μην | 62 | 64 και 6 μην |
| 63 | 63 και 6 μην | 63 | 64 | 63 | 64 και 6 μην | 63 | 65 |
| 64 | 64 και 5 μην | 64 | 64 και 9 μην | 64 | 65 και 2 μην | 64 | 65 και 6 μην |
| 65 | 65 και 3 μην | 65 | 65 και 6 μην | 65 | 65 και 9 μην | 65 | 66 |
| 66 | 66 και 2 μην | 66 | 66 και 3 μην | 66 | 66 και 5 μην | 66 | 66 και 6 μην |
| 67 | 67 | 67 | 67 | 67 | 67 | 67 | 67 |
|  | **2019** |  | **2020** |  | **2021** |  | **2022** |
| **Ηλικία** | **Ηλικία συνταξιοδότησης** | **Ηλικία** | **Ηλικία συνταξιοδότησης** | **Ηλικία** | **Ηλικία συνταξιοδότησης** | **Ηλικία** | **Ηλικία συνταξιοδότησης** |
| 50 | 61 και 10 μην | 50 | 63 και 7 μην | 50 | 65 και 3 μην | 50 | 67 |
| 51 | 61 και 10 μην | 51 | 63 και 7 μην | 51 | 65 και 3 μην | 51 | 67 |
| 52 | 61 και 10 μην | 52 | 63 και 7 μην | 52 | 65 και 3 μην | 52 | 67 |
| 53 | 62 και 6 μην | 53 | 64 | 53 | 65 και 6 μην | 53 | 67 |
| 54 | 62 και 6 μην | 54 | 64 | 54 | 65 και 6 μην | 54 | 67 |
| 55 | 62 και 6 μην | 55 | 64 | 55 | 65 και 6 μην | 55 | 67 |
| 56 | 62 και 11 μην |  | 56 | 64 και 3 μην | 56 | 65 και 8 μην | 56 | 67 |
| 57 | 63 και 3 μην |  | 57 | 64 και 6 μην | 57 | 65 και 9 μην | 57 | 67 |
| 58 | 63 και 8 μην |  | 58 | 64 και 9 μην | 58 | 65 και 11 μην | 58 | 67 |
| 59 | 64 |  | 59 | 65 | 59 | 66 | 59 | 67 |
| 60 | 64 και 5 μην |  | 60 | 65 και 3 μην | 60 | 66 και 2 μην | 60 | 67 |
| 61 | 64 και 9 μην |  | 61 | 65 και 6 μην | 61 | 66 και 3 μην | 61 | 67 |
| 62 | 65 και 2 μην |  | 62 | 65 και 9 μην | 62 | 66 και 5 μην | 62 | 67 |
| 63 | 65 και 6 μην |  | 63 | 66 | 63 | 66 και 6 μην | 63 | 67 |
| 64 | 65 και 11 μην |  | 64 | 66 και 3 μην | 64 | 66 και 8 μην | 64 | 67 |
| 65 | 66 και 3 μην |  | 65 | 66 και 6 μην | 65 | 66 και 9 μην | 65 | 67 |
| 66 | 66 και 8 μην |  | 66 | 66 και 9 μην | 66 | 66 και 11 μην | 66 | 67 |
| 67 | 67 |  | 67 | 67 | 67 | 67 | 67 | 67 |

*Ανακοίνωση νο20 / 2-11-2015 Το Δ.Σ. της Δ.Α.Κ.Ε. Δ.Ε. ΠΕΙΡΑΙΑ*